VIDEO Președintele Iohannis respinge bugetul: Voi sesiza CCR pe bugetul pe 2019, bugetul rușinii naționale / Guvernarea PSD a eșuat / De fapt, PSD nici nu guvernează pentru români, ci pentru Dragnea / PSD este incompetent și incapabil să conducă România

Președintele Klaus Iohannis a anunțat vineri, într-o declarație de presă la Palatul Cotroceni, că va trimise bugetul pe 2019 la Curtea Constituțională, șeful statului explicând că acesta nu se respectă obligații asumate față de UE, încalcă unele drepturi fundamentale, a fost ignorat rolul Consiliului Fiscal și se aduce atingere principiului descentralizării si subsidiarității. Principalele declarații ale președintelui: Guvernarea PSD a eșuat. În spitale, probleme peste probleme. Educația e subfinanțată, economia României e bulversată mai ales după OUG 114 dată în mare taină la finalul anului trecut

De autostrăzi nici nu poate fi vorba

Despre justiție – păi întreaga guvernare PSD a fost un asalt asupra justiției și statului de drept, cu obiectivul clar de a pune mâna pe justiție, de a politiza justiția ca ei să-și rezolve dosarele penale

De fapt, PSD nici nu guvernează pentru români, ci pentru Dragnea

PSD este incompetent și incapabil să conducă România.

Despre buget: bugetul rușinii naționale, aste e bugetul propus pentru 2019

Un buget nerealist, supraevaluat și întârziat. Cu acest buget, PSD încearcă să acopere nereușitele multiple

Ei l-au numit bugetul investiției. Și asta e prima mare minciună din buget. Toată lumea s-a întrebat de ce a întârziat bugetul 3 luni de zile, el trebuia prezentat pe 15 noiembrie

Ei nu vor să se realizeze investiții pentru că nu au bani, de aceea au întârziat bugetul cu 3 luni

Acum câteva zile, ministrul PSD, întrebat cum e cu spitalele regionale, mult promisele spitale, răspuns stupefiant: Zicea că avem bani pentru proiectare. Auzi, în al treilea an de guvernare au bani pentru proiectare. Păi ăștia nici nu vor să facă spitalele. Promit și nu fac

În schimb, dacă e vorba despre ei, au de unde. PSD a avut grijă să aloce sume imense pentru finanțarea partidelor politice. 150 de milioane va primi PSD din finanțarea partidelor. 150 de milioane din 270 de milioane propuse pentru finanțarea partidelor, de 20 de ori mai mult decât în anul 2016. Deci PSD și-a tras de 20 de ori mai mulți bani decât în anul 2016. Pentru asta au bani

O victimă foarte sigură a bugetului e administrația locală, comunitățile locale primesc un miliard de lei mai puțin decât anul trecut. Cum să lucreze primăriile fără acești bani, cum să facă investițiile? Evident că nu și le pot realiza, vor trebui să abandoneze investiții locale importante

Există însă din păcate și aspecte de neconstituționalitate în bugetul rușinii naționale.

Nu se respectă obligații asumate față de UE, se încalcă unele drepturi fundamentale, s-a ignorat rolul Consiliului Fiscal, se aduce atingere principiului descentralizării și subsidiarității.

Voi sesiza azi CCR pe bugetul rușinii naționale

Aceeași soartă o va avea și legea de aprobare a plafoanelor, o voi trimite azi la CCR